POZVÁNKA

Inštitút zamestnanosti Vás srdečne pozýva na konferenciu:

Aktívne politiky trhu práce

Konferencia sa uskutoční dňa 30. októbra 2006 o 13:00 - 17:30 v Bratislave v Hoteli Tatra.

Úvod:

Nezamestnanosť je dlhodobo najcitlivejším ukazovateľom slovenskej ekonomiky a rovnako je aj hlavným spoločenským problémom. Na konci roku 1999 dosahovala miera evidovanej nezamestnanosti najvyššiu hodnotu až 19,2%, počas celého sledovaného obdobia od roku 1998 do 2006. Od tohto roku evidovaná miera nezamestnanosti klesala. V roku 2006 (jún) mala hodnotu 10,4%.

Napriek tomu, že evidovaná miera nezamestnanosti na Slovensku klesá, výrazným problémom ostáva dlhodobá nezamestnanosť, ktorá sa nechválne udržiava na vysokých hodnotách. V roku 2005 dosahovala miera dlhodobej nezamestnanosti 11,7%. V rámci EÚ 25 sme krajina so suverénne najvyššou dlhodobou nezamestnanosťou.

Vysoký počet dlhodobo nezamestnaných je výrazným problémom slovenského trhu práce. Pasívne politiky trhu práce nemajú efektívny dosah na riešenie tohto problému, aktívna politika trhu práce je jedinou možnosťou, ako úspešne riešiť celospoločenský problém dlhodobej nezamestnanosti.

Program konferencie:

13:00 – otvorenie konferencie

* Viliam Páleník, prezident Inštitútu zamestnanosti

13:10 – 13:30 úvod do aktívnych politík trhu práce (Inštitút zamestnanosti)

13:30 – 14:15 Aktívne politiky trhu práce z pohľadu sociálnych partnerov:

* zástupca MPSVaR alebo UPSVaR (v rokovaní)

* Vladimír Mojš, Konfederácia odborových zväzov

* Juraj Borguľa, Republiková únia zamestnávateľov - Nezamestnanosť a kvalifikácia, Aktívna politika práce alebo sociálny systém, Dostatok alebo nedostatok pracovných síl?

14:15 – 14:45 diskusia

14:45 – 15:15 prestávka

15:15 – 16:00 Doterajší vývoj a skúsenosti s APTP na Slovensku

* Helena Woleková - Sociálna práca ako nástroj zvyšovania zamestnateľnosti	dlhodobo nezamestnaných.

* Iveta Radičová

* Ľudovít Kaník

* Július Brocka

diskusia

16:00 – 16:45 Špecifické aspekty a zahraničné súvislosti APTP

* Alena Schinglerová, OZ v záujme verejnosti

* Juraj Draxler, CEPS Brusel - Globalizácia a európsky pracovný trh

* Géza Mihály, Trexima Bratislava

16:45 – 17:30 diskusia, doporučenia a závery

michal palenik

2006-09-27T16:51:14